સમાંતર ચૂંટણીના લાભાલાભની ચર્ચા પહેલાં ભૂતકાળની સમીક્ષા જરૂરી છે. 1951માં 26 રાજ્યોમાં એકસાથે ચૂંટણી થઈ ત્યારે કોંગ્રેસે 24 રાજ્યોમાં લોકસભાની બહુમતી બેઠકો મેળવી હતી અને 25 વિધાનસભાઓમાં બહુમતી મેળવી હતી. 1957માં 13 રાજ્યોમાં એકસાથે અને ચાર રાજ્યોમાં અલગ ચૂંટણી થઈ ત્યારે – જ્યાં સાથે થઈ તેવાં 13 રાજ્યોમાં કોંગ્રેસને સત્તા મળી હતી. આવી જ રીતે 1962માં પણ કોંગ્રેસે 12 રાજ્યોમાં સત્તા મેળવી, પણ જે છ રાજ્યોમાં વિધાનસભાઓની અલગ થઈ તે કોંગ્રેસે ગુમાવ્યાં. 1967માં પણ લોકસભાની બહુમતી બેઠકો 14 રાજ્યોમાં મળી અને નવ રાજ્યોમાં અલગ ચૂંટણી હતી ત્યાં 13 રાજ્યો મળ્યાં.